kardosdrur/scandi-wiki huggingface dataset:
Joe Earl

Athol John "Joe" Earl (født 1. oktober 1952 i Christchurch, New Zealand) er en newzealandsk tidligere roer og olympisk guldvinder.

Earl vandt en guldmedalje ved OL 1972 i München, som del af den newzealandske otter, der desuden bestod af Wybo Veldman, Dick Joyce, John Hunter, Tony Hurt, Lindsay Wilson, Trevor Coker, Gary Robertson og styrmand Simon Dickie. Newzealænderne sikrede sig guldmedaljen foran USA og Østtyskland, der fik henholdsvis sølv og bronze i en konkurrence, hvor der deltog i alt 15 lande. Fire år senere var han med i båden igen ved OL 1976 i Montreal, hvor det blev til en bronzemedalje.

Earl vandt desuden to VM-bronzemedaljer i otter, ved henholdsvis VM 1974 i Luzern og VM 1975 i Nottingham.

OL-medaljer 
 1972:  Guld i otter
 1976:  Bronze i otter

Referencer

Eksterne henvisninger 

Roere fra New Zealand
Personer fra Christchurch
Trevor Coker

Trevor Ian Coker  (1. oktober 1949 - 23. august 1981) var en newzealandsk roer og olympisk guldvinder.

Coker vandt en guldmedalje ved OL 1972 i München, som del af den newzealandske otter, der desuden bestod af Wybo Veldman, Dick Joyce, John Hunter, Tony Hurt, Lindsay Wilson, Joe Earl, Gary Robertson og styrmand Simon Dickie. Newzealænderne sikrede sig guldmedaljen foran USA og Østtyskland, der fik henholdsvis sølv og bronze i en konkurrence, hvor der deltog i alt 15 lande. Fire år senere var han med i båden igen ved OL 1976 i Montreal, hvor det blev til en bronzemedalje.

Coker vandt desuden to VM-bronzemedaljer i otter, ved henholdsvis VM 1974 i Luzern og VM 1975 i Nottingham.

OL-medaljer 
 1972:  Guld i otter
 1976:  Bronze i otter

Referencer

Eksterne henvisninger 

Roere fra New Zealand
Olympiske medaljevindere i roning 
Olympiske mestre fra New Zealand 
Olympiske bronzemedaljevindere fra New Zealand
Medaljevindere ved sommer-OL 1972
Medaljevindere ved sommer-OL 1976
Gary Robertson

Gary David Robertson (født 12. april 1950 i Oamaru, New Zealand) er en newzealandsk tidligere roer og olympisk guldvinder.

Robertson vandt en guldmedalje ved OL 1972 i München, som del af den newzealandske otter, der desuden bestod af Tony Hurt, Dick Joyce, Wybo Veldman, Lindsay Wilson, Joe Earl, Trevor Coker, John Hunter og styrmand Simon Dickie. Newzealænderne sikrede sig guldmedaljen foran USA og Østtyskland, der fik henholdsvis sølv og bronze i en konkurrence, hvor der deltog i alt 15 lande. Det var hans eneste OL.

Robertson vandt desuden en VM-bronzemedalje i otter ved VM 1970 i Canada.

OL-medaljer 
 1972:  Guld i otter

Referencer

Eksterne henvisninger 

Roere fra New Zealand
Horst Meyer

Horst Meyer (født 20. juni 1941 i Hamburg, død 24. januar 2020 på Lanzarote) var en tysk roer, olympisk guldvinder, dobbelt verdensmester og firedobbelt europamester.

Meyer var en del otteren fra Ratzeburger RC, der vandt det vesttyske mesterskab i hvert af årene 1962-1968. Båden vandt i 1962 også VM-titlen, og det blev desuden til EM-titlen i hvert af årene 1963-1965. Han var også med i båden for det forenede Tyskland ved OL 1964 i Tokyo. Her vandt tyskerne deres indledende heat i ny olympisk rekord foran USA. Skønt amerikanerne dermed måtte gennem opsamlingsheat, kom de i finalen, som de efter den første kilometer dominerede og sikrede sig guldmedaljen, mens tyskerne blev nummer to foran Tjekkoslovakiet.

Efter 1965-sæsonen skete der en stor udskiftning i Ratzebuger-otteren, men Meyer fortsatte i båden og var til at vinde VM-guld i 1966 samt EM-guld i 1967. Han var igen med ved OL 1968 i Mexico City, hvor han var eneste genganger i båden fra legene fire år forinden. Denne gang repræsenterende var det Vesttyskland, han repræsenterede, og otteren vandt planmæssigt sit indledede heat. I finalen kom de lidt langsomt fra start, men ved 1500 meter-mærket var de i spidsen og holdt hjem til guldmedaljen, som blev vundet med næsten et sekund foran Australien på andenpladsen og Sovjetunionen på tredjepladsen, yderligere godt et sekund bagude. Ud over Meyer bestod besætningen hos guldvinderne af Wolfgang Hottenrott, Dirk Schreyer, Egbert Hirschfelder, Rüdiger Henning, Jörg Siebert, Lutz Ulbricht, Roland Böse (i finalen erstattet af Niko Ott) og styrmand Gunther Tiersch.

Guldbesætningen fra 1968 bar det olympiske flag ind ved åbningsceremonien til OL 1972 i München. Efter afslutningen af sin aktive karriere sad Meyer i Tysklands Olympiske Komité i flere omgange, og han sad i bestyrelsen for Sportshilfe. Senere involverede han sig i fredsbevægelsen og var med til at danne "Athletes for Peace against Nuclear Warriors", der var aktiv til kort efter Tysklands genforening. Han var uddannet i virksomhedsøkonomi og direktør for et konsulentfirma.

OL-medaljer 
 1968:  Guld i otter
 1964:  Sølv i otter

Referencer

Eksterne henvisninger 

Roere fra Tyskland
Personer fra Hamborg
Deltagere for Tyskland ved sommer-OL 1964
Deltagere for Vesttyskland ved sommer-OL 1968
Olympiske mestre fra Vesttyskland
Olympiske sølvmedaljevindere fra Tyskland
Dirk Schreyer

Dirk Schreyer (født 28. juli 1944 i Lauenburg) er en tysk tidligere roer, olympisk guldvinder og dobbelt europamester.

Schreyer stillede op for Ratzeburger RC og var med i den vesttyske otter i midten af 1960'erne, hvor de var meget dominerende i verdenstoppen. Således var han med til at vinde EM-guld i 1965 og 1967 samt verdensmester i 1966.

Vesttyskerne med Schreyer var derfor blandt favoritterne ved OL 1968 i Mexico City. De vandt da også deres indledende heat ganske sikkert, og i finalen var de igen hurtigst, da de vandt med næsten et sekund foran nummer to, Australien, og Sovjetunionen var yderligere godt et sekund efter på tredjepladsen. De vesttyske guldvindere var foruden Schreyer Horst Meyer, Wolfgang Hottenrott, Rüdiger Henning, Egbert Hirschfelder, Lutz Ulbricht, Jörg Siebert, Roland Böse (i finalen erstattet af Niko Ott) og styrmand Gunther Tiersch. For guldmedaljen blev otteren udnævnt som årets vesttyske hold, og de bar OL-flaget ind under åbningsceremonien ved OL 1972 i München.

Efter afslutningen af sin aktive karriere blev forsikringsagent og havde sit eget agentur.

OL-medaljer 
 1968:  Guld i otter

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1968
Olympiske mestre fra Vesttyskland
Rüdiger Henning

Rüdiger Henning (født 5. november 1943 i Berlin) er en tysk tidligere roer og olympisk guldvinder.

Henning begyndte sin karriere i Ruder-Union Arkona i Berlin og vandt EM-guld i firer med styrmand for Vesttyskland i 1965. Hele firerbesætningen skiftede derpå til otteren, og i denne båd blev han verdensmester i 1966 samt europamester i 1967.

Vesttyskerne var derfor blandt favoritterne ved OL 1968 i Mexico City. De vandt da også deres indledende heat ganske sikkert, og i finalen var de igen hurtigst, da de vandt med næsten et sekund foran nummer to, Australien, og Sovjetunionen var yderligere godt et sekund efter på tredjepladsen. De vesttyske guldvindere var foruden Henning Horst Meyer, Dirk Schreyer, Wolfgang Hottenrott, Egbert Hirschfelder, Lutz Ulbricht, Jörg Siebert, Roland Böse (i finalen erstattet af Niko Ott) og styrmand Gunther Tiersch. For guldmedaljen blev otteren udnævnt som årets vesttyske hold, og de bar OL-flaget ind ved åbningsceremonien ved OL 1972 i München.

OL-medaljer 
 1968:  Guld i otter

Referencer

Eksterne henvisninger 

Roere fra Tyskland
Personer fra Berlin
Deltagere for Vesttyskland ved sommer-OL 1968
Olympiske mestre fra Vesttyskland
Jörg Siebert

Jörg Siebert (født 2. april 1944 i Wetzlar) er en tysk tidligere roer og olympisk guldvinder.

Siebert roede for RG Wetzlar 1888 og kom med i den vesttyske otter i 1967. Denne båd havde haft stor succes nogle år og vandt EM-guld i 1967.

Vesttyskerne var derfor blandt favoritterne ved OL 1968 i Mexico City. De vandt da også deres indledende heat ganske sikkert, og i finalen var de igen hurtigst, da de vandt med næsten et sekund foran nummer to, Australien, og Sovjetunionen var yderligere godt et sekund efter på tredjepladsen. De vesttyske guldvindere var foruden Siebert Horst Meyer, Dirk Schreyer, Wolfgang Hottenrott, Egbert Hirschfelder, Lutz Ulbricht, Rüdiger Henning, Roland Böse (i finalen erstattet af Niko Ott) og styrmand Gunther Tiersch. For guldmedaljen blev otteren udnævnt som årets vesttyske hold, og de bar OL-flaget ind ved åbningsceremonien ved OL 1972 i München.

Siebert blev uddannet ingeniør og endte som direktør for Gelita AG, en gelatineproduktionsvirksomhed, der var verdensførende på sit område.

OL-medaljer 
 1968:  Guld i otter

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1968
Olympiske mestre fra Vesttyskland
Lutz Ulbricht

Lutz Ulbricht (født 9. november 1942 i Berlin, død 23. december 2022) var en tysk roer og olympisk guldvinder.

Ulbricht roede for Rudergemeinschaft Frankfurt og roede i 1963 toer uden styrmand. I 1965 skiftede han til firer uden styrmand og blev i denne båd vesttysk mester samt vandt EM-sølv samme år. Året efter var han med i den vesttyske otter, der vandt VM-guld dette år i Jugoslavien, og de blev året efter også europamestre.

Vesttyskerne var derfor blandt favoritterne ved OL 1968 i Mexico City. De vandt da også deres indledende heat ganske sikkert, og i finalen var de igen hurtigst, da de vandt med næsten et sekund foran nummer to, Australien, og Sovjetunionen var yderligere godt et sekund efter på tredjepladsen. De vesttyske guldvindere var foruden Ulbricht Horst Meyer, Dirk Schreyer, Wolfgang Hottenrott, Egbert Hirschfelder, Rüdiger Henning, Jörg Siebert, Roland Böse (i finalen erstattet af Niko Ott) og styrmand Gunther Tiersch. For guldmedaljen blev otteren udnævnt som årets vesttyske hold, og de bar OL-flaget ind ved åbningsceremonien ved OL 1972 i München.

I 1969 var Ulbricht tilbage i toeren uden styrmand og blev vesttysk mester dette år. Året efter vandt han VM-bronze i samme disciplin, og ved OL 1972 stillede han op i toeren sammen med Erwin Haas, og parret endte som vindere af B-finalen og blev dermed samlet nummer syv.

OL-medaljer 
 1968:  Guld i otter

Referencer

Eksterne henvisninger 

Roere fra Tyskland
Personer fra Berlin
Deltagere for Vesttyskland ved sommer-OL 1968
Deltagere for Vesttyskland ved sommer-OL 1972
Olympiske mestre fra Vesttyskland
Niko Ott

Niko Ott (født 9. juli 1945 i Konstanz) er en tysk tidligere roer og olympisk guldvinder.

Ott roede for RV Neptun Konstanz og blev vesttysk mester i toer med styrmand i 1967 samt i firer med styrmand i 1968. Denne båd blev derpå udtaget til OL 1968 i Mexico City, hvor de ikke kvalificerede sig til A-finalen; på grund af sygdom blandt bådens besætning stillede de ikke op i B-finalen.

Med ved de samme lege var også den succesrige vesttyske otter, der vandt deres indledende heat ret sikkert. Imidlertid blev en af bådens roere, Roland Böse, ramt af sygdom og kunne ikke stille op i finalen. I hans sted blev Ott hentet ind, og han var dermed med til at blive olympisk mester, da vesttyskerne vandt med næsten et sekund foran nummer to, Australien, mens Sovjetunionen var yderligere godt et sekund efter på tredjepladsen. De vesttyske guldvindere var foruden Ott Horst Meyer, Dirk Schreyer, Wolfgang Hottenrott, Egbert Hirschfelder, Lutz Ulbricht, Jörg Siebert, Rüdiger Henning og styrmand Gunther Tiersch. For guldmedaljen blev otteren udnævnt som årets vesttyske hold, og de bar OL-flaget ind ved åbningsceremonien ved OL 1972 i München.

OL-medaljer 
 1968:  Guld i otter

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1968
Olympiske mestre fra Vesttyskland
Gunther Tiersch

Gunther Tiersch (født 30. april 1954 i Ratzeburg) er en tysk tidligere roer og olympisk guldvinder.

Tiersch, der var styrmand, var blot 13 år, da han i 1967 sad med i otteren, der blev vesttysk mester og europamester dette år.

Vesttyskerne var blandt de store favoritter ved OL 1968 i Mexico City. De vandt da også deres indledende heat ganske sikkert, og i finalen var de igen hurtigst, da de vandt med næsten et sekund foran nummer to, Australien, og Sovjetunionen var yderligere godt et sekund efter på tredjepladsen. De vesttyske guldvindere var foruden Tiersch Horst Meyer, Dirk Schreyer, Wolfgang Hottenrott, Egbert Hirschfelder, Lutz Ulbricht, Jörg Siebert og Roland Böse (i finalen erstattet af Niko Ott). Tiersch blev dermed en af alletiders yngste tyske olympiske mestre. For guldmedaljen blev otteren udnævnt som årets vesttyske hold, og de bar OL-flaget ind ved åbningsceremonien ved OL 1972 i München.

Tiersch studerede senere meteorologi og var efterfølgende vejrmand hos tv-stationen ZDF, først som freelance-medarbejder, senere som fastansat. Fra 2004 var han chef for vejrmeldingsafdelingen på stationen.

OL-medaljer 
 1968:  Guld i otter

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1968
Olympiske mestre fra Vesttyskland
Joseph Amlong

Joseph Brian "Joe" Amlong (17. december 1936 - 1. juli 2019) var en amerikansk roer og olympisk guldvinder, bror til Thomas Amlong.

Amlong vandt, som del af den amerikanske otter, en guldmedalje ved OL 1964 i Tokyo. Hans bror Thomas, Boyce Budd, Emory Clark, Stanley Cwiklinski, Hugh Foley, Bill Knecht, William Stowe og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Det var det eneste OL, Amlong deltog i.

OL-medaljer 
 1964:  Guld i otter

Referencer

Eksterne henvisninger 

Roere fra USA
Olympiske mestre fra USA
Olympiske medaljevindere i roning
Medaljevindere ved sommer-OL 1964
Thomas Amlong

Thomas Kennedy "Tom" Amlong (15. juni 1935 - 26. januar 2009) var en amerikansk roer og olympisk guldvinder, bror til Joseph Amlong.

Amlong vandt, som del af den amerikanske otter, en guldmedalje ved OL 1964 i Tokyo. Hans bror Joseph, Boyce Budd, Emory Clark, Stanley Cwiklinski, Hugh Foley, Bill Knecht, William Stowe og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Det var det eneste OL, Amlong deltog i.

OL-medaljer 
 1964:  Guld i otter

Referencer

Eksterne henvisninger 

Roere fra USA
Personer fra Kentucky
Olympiske mestre fra USA
Olympiske medaljevindere i roning
Medaljevindere ved sommer-OL 1964
Boyce Budd

Harold Boyce Budd Jr. (født 4. januar 1939 i Summit, New Jersey, USA) er en amerikansk tidligere roer og olympisk guldvinder.

Budd vandt, som del af den amerikanske otter, en guldmedalje ved OL 1964 i Tokyo. Brødrene Joseph og Thomas Amlong, Emory Clark, Stanley Cwiklinski, Hugh Foley, Bill Knecht, William Stowe og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Det var det eneste OL, Budd deltog i.

OL-medaljer 
 1964:  Guld i otter

Referencer

Eksterne henvisninger 

Roere fra USA
Personer fra New Jersey
Olympiske mestre fra USA
Olympiske medaljevindere i roning
Medaljevindere ved sommer-OL 1964
Emory Clark

Emory Wendell Clark II (født 23. marts 1938 i Detroit, Michigan, USA) er en amerikansk tidligere roer og olympisk guldvinder.

Clark vandt, som del af den amerikanske otter, en guldmedalje ved OL 1964 i Tokyo. Brødrene Joseph og Thomas Amlong, Boyce Budd, Stanley Cwiklinski, Hugh Foley, Bill Knecht, William Stowe og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Det var det eneste OL, Clark deltog i.

OL-medaljer 
 1964:  Guld i otter

Referencer

Eksterne henvisninger 

Roere fra USA
Personer fra Detroit
Olympiske mestre fra USA
Olympiske medaljevindere i roning
Medaljevindere ved sommer-OL 1964
Stanley Cwiklinski

Stanley Francis "Stan" Cwiklinski (født 25. juli 1943 i New Orleans, Louisiana, USA) er en amerikansk tidligere roer og olympisk guldvinder.

Cwiklinski vandt, som del af den amerikanske otter, en guldmedalje ved OL 1964 i Tokyo. Brødrene Joseph og Thomas Amlong, Boyce Budd, Emory Clark, Hugh Foley, Bill Knecht, William Stowe og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Det var det eneste OL, Cwiklinski deltog i.

OL-medaljer 
 1964:  Guld i otter

Referencer

Eksterne henvisninger 

Roere fra USA
Personer fra New Orleans
Olympiske mestre fra USA
Olympiske medaljevindere i roning
Medaljevindere ved sommer-OL 1964
Hugh Foley

Hugh Miller Foley (født 3. marts 1944 i Seattle, Washington, USA, død 9. november 2016) var en amerikansk roer og olympisk guldvinder.

Foley vandt som del af den amerikanske otter en guldmedalje ved OL 1964 i Tokyo. Brødrene Joseph og Thomas Amlong, Boyce Budd, Emory Clark, Stanley Cwiklinski, Bill Knecht, William Stowe og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Det var det eneste OL, Foley deltog i.

OL-medaljer 
 1964:  Guld i otter

Referencer

Eksterne henvisninger 

Roere fra USA
Personer fra Seattle
Olympiske mestre fra USA
Olympiske medaljevindere i roning
Medaljevindere ved sommer-OL 1964
Bill Knecht

William Joseph "Bill" Knecht (10. marts 1930 - 17. december 1992) var en amerikansk roer og olympisk guldvinder.

Knecht vandt, som del af den amerikanske otter, en guldmedalje ved OL 1964 i Tokyo. Brødrene Joseph og Thomas Amlong, Boyce Budd, Emory Clark, Stanley Cwiklinski, Hugh Foley, William Stowe og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Han deltog også ved OL 1960 i Rom, som del af den amerikanske dobbeltsculler.

OL-medaljer 
 1964:  Guld i otter

Referencer

Eksterne henvisninger 

Roere fra USA
Olympiske mestre fra USA
Olympiske medaljevindere i roning
Medaljevindere ved sommer-OL 1964
William Stowe

William Arthur "Bill" Stowe (23. marts 1940 - 8. februar 2016) var en amerikansk roer og olympisk guldvinder.

Stowe vandt, som del af den amerikanske otter, en guldmedalje ved OL 1964 i Tokyo. Brødrene Joseph og Thomas Amlong, Boyce Budd, Emory Clark, Stanley Cwiklinski, Hugh Foley, Bill Knecht og styrmand Róbert Zimonyi udgjorde resten af bådens besætning. Amerikanerne vandt finalen overlegent foran Tyskland, der fik sølv, mens Tjekkoslovakiet tog bronzemedaljerne. Det var det eneste OL, Stowe deltog i.

OL-medaljer 
 1964:  Guld i otter

Referencer

Eksterne henvisninger 

Roere fra USA
Personer fra Illinois
Olympiske mestre fra USA
Olympiske medaljevindere i roning
Medaljevindere ved sommer-OL 1964
Jesper Bylling

Jesper Frost Bylling (9. september 1967) er en dansk bassist og guitarist. Jesper har været professionel musiker siden 1988. 

Fra 2008 og frem til nu har han spillet bas i Ole Frimer Band, som generelt spiller blues rock. Bandet har bl.a. udgivet pladerne "Blålys" og "Faerd" samt live-pladerne "Live at Blues Baltica" og "Live in Eppingen". Flere af pladerne har været nomineret til Danish Music Awards. 

Jesper Bylling spiller også i bandet Bragr, der består af  Perry Stenbäck, Christine Dueholm, Kristian Bisgaard og Jesper Bylling. Bragr spiller nordisk folkemusik med rødder helt tilbage fra vikingetiden, og bandet har blandt andet udgivet pladen "Danmarkar'n". 

Jesper har tidligere spillet sammen med Allan Olsen, og spiller med på debutpladen "Norlan" fra 1989 og en enkelt skæring på "Gajo". Han spillede bl.a. bas på numre som "Vi Lå Jo I Herning" og "Op Til Alaska."

Solokarriere 
I 2023 har han udgivet sit første solo-album med titlen "Livstid", hvor Jesper Bylling, i sine dansksprogede sange, reflekterer over den tid der er gået og de ting og minder, der undrer og fascinerer.

Referencer

Eksterne henvisninger 
 

Bassister fra Danmark
Strandvasker

En strandvasker er et lig, der er skyllet op på land efter at have ligget i vandet i nogen tid.

Død
Amalie Wulff

Amalie Wulff Nielsen (født 18. maj 1999 i Ballerup) er en dansk håndboldspiller, der spiller for Nykøbing Falster Håndboldklub.

Hun har tidligere optrådt for Ajax København og Roskilde Håndbold.

Referencer

Eksterne henvisninger 
 

Håndboldspillere fra Danmark
Håndboldspillere fra Ajax København
Håndboldspillere fra Nykøbing Falster Håndboldklub
Håndboldspillere fra Roskilde Håndbold
Børgin

Børgin (norrønt byrgi el. byrgir, av borg), også kaldt Børginfjorden og Borgenfjorden, er en fjordarm af Trondheimsfjorden i Inderøy og Steinkjer kommuner i Trøndelag  fylke i Norge. Fjorden har en længde på cirka 10 km fra syd til nord.

Børgenfjorden er en lavvandet og beskyttet marin vig, som er forbundet med Trondheimsfjorden via den stærke tidevandsstrøm Straumen. I Straumen er der stor produktion af tang, og den er vigtig for fuglelivet. Børgin har et ydre fjordbassin i syd og et indre fjordbassin i nord, afgrænset af den lavvandede Bossnesgrunnen mellem Bossneset og Fagerneset. Tidevandet giver god vandudskiftning i den ydre del som har en meget rig bundflora og fauna. Her har Rolsøya stor værdi som yngleområde for havfugle og er fredet som Rolsøya naturreservat. Det indre bassin har periodevis stagnerende forhold.  

Ved Straumen ligger den eneste by, som også hedder Straumen. Der er ingen større industrivirksomheder ved fjorden, men der er omfattende landbrug omkring  det meste af fjorden, i bygderne Sandvollan, Mære, Sparbu, Røra og Sakshaug. 

Fylkesvej 255 går langs sydsiden af fjorden og krydser tidevandsstrømmen over Straumbroen. Fylkesvej 251 går langs dele af østsiden, og på nordsiden går fylkesvej 258.

Kilder og henvisninger 

Miljødirektoratet – Børgin

Fjorde i Trøndelag
Trondheimsfjorden

Inderøy
Steinkjer
Kopernikanske system

Det kopernikanske system eller verdensbillede er en heliocentrisk model for Solsystemet og universet fremsat af Nicolaus Kopernikus i 1543. I modellen bevæger planeterne sig i jævne cirkelbevægelser omkring Solen, hvor Jorden er den tredje planet fra Solen, mens der uden for Saturns kredsløb er en kugle af fiksstjerner. Dette stod i kontrast til det gængse geocentriske system, hvor Jorden er i centrum. Kopernikus brød yderligere med normen ved at hævde at fiksstjernerne, siden de ikke målbart bevægede sig i forhold til Jorden, måtte være meget langt væk - mindst 400.000 gange længere væk end hidtil troet.

Kopernikus baserede sin model på astronomiske observationer samt ældre studier foretaget af Aristarchos, Herakleides og Philolaos.

Modellen måtte i sin samtid konkurrere med både geocentrisme og det tychoniske system, der kombinerede geocentrisme og heliocentrisme. Modellen blev endeligt erstattet af Johannes Keplers elliptiske system beskrevet af Keplers love, men Kopernikus' system anerkendes i dag som starten på den videnskabelige revolution.

Kildehenvisninger 

Himmelmekanik
Fysikkens historie
Forældede videnskabelige teorier
Verdensbilleder
Thrisadee Sahawong

Thrisadee Sahawong (), bedre kendt med kunstnernavnet ปอ / Por (født 18. januar 1980, død 13. januar 2016) var en thailandsk skuespillere.

Filmografi
 Likasit Huajai (2005)
 Phoo Yai Lee Kab Nang Ma (2011)
 Mon Rak Luk Thung (2012)
 Sao Noi Loy Larn (2016)
 Tan Chai Kammalor (2016)

Referencer 

Skuespillere fra Thailand